Diari Oficial de la Generalitat Valenciana


Sumari del DOGV 620, del 02-07-1987 (1987/809171)

ORDRE de 24 de juny de 1987, de la Conselleria d'Obres Públiques, Urbanisme i Transports, sobre documentació necessaria per a la justificació del compliment de les normes tecniques de disseny i qualitat.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/06/24/(2)/dof/vci/html**

### Dades del document

Número de DOGV
:   620

Data del DOGV
:   02-07-1987

Secció del DOGV
:   DISPOSICIONS GENERALS

Número del document
:   1987/809171


Data del document
:   24-06-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 24 de juny de 1987, de la Conselleria d'Obres Públiques, Urbanisme i Transports, sobre documentació necessària per a la justificació del compliment de les normes tècniques de disseny i qualitat.  
Les Normes Tècniques de disseny i qualitat que han de complir els habitatges de Protecció Oficial, foren regulades pel Reial Decret 3148/1978, de 10 de novembre, que desenvolupa el Reial Decret-Llei 31/1978, de 31 d'octubre, sobre política d'habitatges.   
L'article cinqué i la Disposició Transitòria Sisena del Decret esmentat, preveu que, fins que es produesca l'aprovació de normes tècniques de disseny i qualitat, regiran, pel que fa a la qualitat, les establertes en les Ordres Ministerials de 24 de novembre de 1976 i 17 de maig de 1977, i, pel que fa al disseny, les Ordenances Provisionals d'Habitatges de Protecció Oficial aprovades per Ordre de 20 de maig de 1969.   
Per tot això, i amb data 3 de febrer de 1984, hom reiterava per Circular del Subsecretari d'Obres Públiques i Urbanisme l'obligació de mantenir el seguiment dels controls de qualitat en la construcció d'Habitatges de Protecció Oficial, i hom disposava uns models normalitzats per a la justificació del compliment de la Instrucció EH-82 vigent, basats en assaigs realitzats per laboratoris INCE i d'altres homologats.   
Atés que han estat traspassats funcions i serveis a la Generalitat Valenciana per Reial Decret 1720/1984, de 18 de juliol, en matèria de patrimoni arquitectònic, control de la qualitat de l'edificació i habitatge, escau d'adequar l'exigència anterior amb la unificació dels procediments fins ara existents.   
Per tot això, i fent ús de les atribucions que em confereix l'article 35 e) de la Llei 30/1983, de 30 de desembre, de Govern Valencià,   
ORDENE:   
Article primer  
En la sol·licitud de Qualificació Definitiva, i a banda del certificat de l'Arquitecte-Director acreditant el compliment de les normes de Disseny i Qualitat, conforme a l'apartat d) de l'article desset del Reial Decret 3148/1978, de 10 de novembre, hauran d'adjuntar-s'hi les justificacions següents, d'acord amb l'apartat 3.2.3. (-Justificació-) de les Normes Tècniques de Disseny i Qualitat, regulades per les Ordres Ministerials de 24 de novembre de 1976 i 17 de maig de 1977, al qual fa referència la Disposició Transitòria sisena de l'esmentat Reial Decret.   
1. Justificació de les característiques tècniques dels fotjats, mitjançant certificat conjunt del Promotor, la Direcció Facultativa i el Fabricant, en model normalitzat, segons annex I, que els dits fotjats s?han subministrat i instal·lat en l'obra de referència.   
2. Justificació de assaigs de control de formigó armat i materials components.   
a) En cas de control normal o intens els assaigs de control seran realitzats per un laboratori de la Conselleria d'Obres Públiques, Urbanisme i Transports, o homologat en Classe A, i presentats segons model normalitzat de l'annex II, amb data i signatura de la Direcció Facultativa, segell i data del laboratori actuant.   
b) En el cas de control reduït, la Direcció Facultativa justificarà la resistència de càlcul adoptada per al formigó i l'acer, l'adequació dels coeficients de seguretat considerats per a aquest tipus de control, i les actuacions d'obra realitzades per a dosificació del formigó i control de la consistència d'aquest.   
Article segon  
Els anteriors justificants corresponen a conceptes crítics i tenen, per tant, el caràcter d'exigència per a la Qualificació Definitiva d'Habitatge de Protecció Oficial, conforme a l'apartat 2.2 (-Criteris d'exigència-) de les normes Tècniques de Qualitat, regulades per les Ordres Ministerials de 24 de novembre de 1976 i 17 de maig de 1977.   
DISPOSICIO ADDICIONAL  
Tot el que s'hi estableix serà exigit per a la Qualificació Definitiva dels expedients la Qualificació Provisional dels quals se sol·licite a partir de l'entrada en vigor d'aquesta Ordre.   
DISPOSICIO FINAL  
Aquesta Ordre entrarà en vigor quan passarà un mes des del dia de la publicació en el Diari Oficial de la Generalitat Valenciana.  
València, 24 de juny de 1987.   
El Conseller d'Obres Públiques Urbanisme i Transports,  
RAFAEL BLASCO I CASTANY  
Veure imatge


Còpia Permalink ELI